พสกนิกรชาวไทยทุกหมู่เหล่า พร้อมใจถวายความจงรักภักดี พร้อมเดินทางเข้าร่วมพระราชพิธีบรมราชาภิเษก เพื่อชื่นชมพระบารมีอย่างใกล้ชิด
พสกนิกรชาวไทยทุกหมู่เหล่า พร้อมใจถวายความจงรักภักดี พร้อมเดินทางเข้าร่วมพระราชพิธีบรมราชาภิเษก เพื่อชื่นชมพระบารมีอย่างใกล้ชิดบรรยากาศที่บ้านมนังคศิลา ซึ่งเป็นจุดพักคอยและเป็นจุดรวมพล สำหรับให้ประชาชนมาขึ้นรถ Shuttle Bus รับส่ง เพื่อไปเฝ้าชมพระบารมี พระบาทสมเด็จพระเจ้าอยู่หัวฯ สมเด็จพระราชินี และพระบรมวงศานุวงศ์ทุกพระองค์ ที่จะเสด็จพระราชดำเนินในพระราชพิธีบรมราชาภิเษก ซึ่งตลอดทั้งวันที่ผ่านมามีประชาชนจำนวนมาก เดินทางมายังจุดพักคอยและจุดรับส่งดังกล่าว ด้านนางภัคจิรา ธรรมรงฐิติกุล หนึ่งในประชาชนที่เดินทางมาจากจังหวัดสุพรรณบุรีเพื่อเข้าร่วมงานพระราชพิธีบรมราชาภิเษกเปิดเผยว่า ตั้งใจจะเดินทางมสชื่นชมพระบารมีพระบาทสมเด็จพระเจ้าอยู่หัว  ส่วนตัวรู้สึกดีใจและปลื้มปิติเป็นอย่างมากที่ได้เดินทางมาร่วมพระราชพิธีสำคัญของคนไทยในครั้งนี้ เช่นเดียวกับบริเวณจุดพักคอยบริเวณบ้านพิษณุโลก ซึ่งมีประชาชนจำนวนมากเดินทางเข้าพักอย่างต่อเนื่อง เพื่อรอขึ้นรถรับส่งไปยังจุดกรอง โดยมีเจ้าหน้าที่คอยดูแลความปลอดภัยและอำนวยความสะดวกอย่างเต็มที่ เตรียมจัดรถรับส่งให้ประชาชนพร้อมกับบริการประชาชนทั้งด้านอาหาร น้ำดื่ม ห้องน้ำและรถสุขาเคลื่อนที่ของกรุงเทพมหานคร ทั้งนี้ยังมีการติดตั้งจอโทรทัศน์ถ่ายทอดพระราชพิธีบรมราชาภิเษก เพื่อให้ประชาชนชื่นชมพระบารมีอย่างใกล้ชิด